rejauldu/bengali-wikipedia huggingface dataset:
নগুলপতি শ্রীনিবাস চক্রবর্তী, যিনি পেশাগতভাবে জে. ডি. চক্রবর্তী নামে পরিচিতি, হলেন একজন ভারতীয় অভিনেতা, চিত্রনাট্যকার, পরিচালক, প্রযোজক, সুরকার ও সঙ্গীতশিল্পী। তিনি মূলত তেলুগু চলচ্চিত্রে কাজ করে থাকেন, তবে পাশাপাশি হিন্দি, তামিল, মালয়ালম ও কন্নড় চলচ্চিত্রেও কাজ করেন।  চক্রবর্তীর চলচ্চিত্রে অভিষেক ঘটে রাম গোপাল বর্মার মারপিটধর্মী ব্যবসাসফল তেলুগু চলচ্চিত্র শিব (১৯৮৯) দিয়ে। এরপর এই চলচ্চিত্রের হিন্দি পুনর্নির্মাণ দিয়ে তার বলিউডে অভিষেক ঘটে। তিনি ১৯৯৮ সালে বর্মার ব্যবসাসফল সত্য চলচ্চিত্রে অভিনয় করেন, যা ভারতের আন্তর্জাতিক চলচ্চিত্র উৎসবের ভারতীয় প্যানারোমা বিভাগে প্রদর্শিত হয় এবং এটি সিএনএন-আইবিএনের সর্বকালের ১০০ সেরা ভারতীয় চলচ্চিত্র তালিকায় অন্তর্ভুক্ত হয়। চক্রবর্তী এই চলচ্চিত্রে তার কাজের জন্য স্ক্রিন পুরস্কারের বিশেষ জুরি পুরস্কার লাভ করেন।  চক্রবর্তী সত্তরের অধিক চলচ্চিত্রে বিভিন্ন ধরনের চরিত্রে অভিনয় করেছেন, তন্মধ্যে অধিকাংশই তেলুগু ও হিন্দি ভাষায় এবং স্বল্প সংখ্যক তামিল ও মালয়ালম ভাষায়। তিনি বক্স অফিসে ব্যবসাসফল নেতি সিদ্ধার্থ (১৯৯০), মানি (১৯৯৩), মানি মানি (১৯৯৫), ওয়ান বাই টু (১৯৯৩), গুলাবি (১৯৯৬), মৃগম (১৯৯৬), বোম্বে প্রিয়ুডু (১৯৯৬), অনগনগ ওকা রজু (১৯৯৭), এগিরে পাবুরাম (১৯৯৭), নেনু প্রেমিস্টা (১৯৯৭), ওয়াইফ অব ভি. বরপ্রসাদ (১৯৯৮), প্রেমাকু বেলায়ারা (১৯৯৯), পাপে না প্রণাম (২০০০), কান্নাথিল মুদামিত্তাল (২০০২), প্রেমাকু স্বাগতম (২০০২), মধ্যনম হত্যা (২০০৪), দুবাই সিনু (২০০৭), হোমাম (২০০৮), সিদ্ধম (২০০৯), জোশ (২০০৯), সর্বম (২০০৯), সমর (২০১৩), আরিমা নাম্বি (২০১৪), আইস ক্রিম ২ (২০১৪), ভাস্কর দ্য রাসকেল (২০১৬), ও শিখমণি (২০১৬) চলচ্চিত্রে অভিনয়ের জন্য সুপরিচিত।  তিনি হিন্দি ভাষার বাস্তু শাস্ত্র (২০০৪), আগ (২০০৭), ও ভূত রিটার্ন্স (২০১২) চলচ্চিত্রেও অভিনয় করেছেন। তিনি দরওয়াজা বন্ধ রাখো (২০০৬) চলচ্চিত্র দিয়ে পরিচালক হিসেবে আত্মপ্রকাশ করেন। এরপর তিনি ডরনা জরুরি হ্যায়, হোমাম ও সিদ্ধম চলচ্চিত্র পরিচালনা করেন।  প্রারম্ভিক জীবন চক্রবর্তী ভারতের হায়দ্রাবাদে জন্মগ্রহণ করেন। তার মাতা কর্ণাটকী সঙ্গীতশিল্পী ও অধ্যাপক কোবেলা শান্তা এবং পিতা সূর্যনারায়ণ রাও নগুলাপতি। তিনি সেন্ট জর্জস গ্রামার স্কুলে পড়াশোনা করেন এবং চৈতন্য ভারতী ইনস্টিটিউট অব টেকনোলজি থেকে প্রকৌশলে স্নাতক সম্পন্ন করেন। ২০১৬ সালের ১৮ই আগস্ট তিনি এক পারিবারিক অনুষ্ঠানের মধ্য দিয়ে লখনউয়ের অনুকৃতি গোবিন্দ শর্মার সাথে বিবাহ বন্ধনে আবদ্ধ হন।  তথ্যসূত্র  বহিঃসংযোগ    বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:তেলুগু চলচ্চিত্র পরিচালক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি চলচ্চিত্র প্রযোজক বিষয়শ্রেণী:হায়দ্রাবাদ, ভারতের অভিনেতা বিষয়শ্রেণী:হায়দ্রাবাদ, ভারতের চলচ্চিত্র পরিচালক বিষয়শ্রেণী:হায়দ্রাবাদ, ভারতের চলচ্চিত্র প্রযোজক বিষয়শ্রেণী:নন্দী পুরস্কার বিজয়ী বিষয়শ্রেণী:তেলুগু অভিনেতা
কুরকুলিগো (লাতিন: Curculigo) হলো হাইপোক্সিডাসিয়াই পরিবারের একটি গণ। ১৭৮৮ সালে এই উদ্ভিদ গণটি প্রথম বর্ণনা করা হয়। এশিয়া, আফ্রিকা, অস্ট্রেলিয়া ও আমেরিকার ক্রান্তীয় অঞ্চলজুড়ে এই গণের প্রজাতিসমূহ বিস্তৃত।  ১৯৯০ সালে মালয়েশিয়ার একটি উদ্ভিদ প্রজাতি কুরকুলিগো ল্যাটিফোলিয়া থেকে কুরকুলিন নামের একটি মিষ্টি প্রোটিন সংশ্লেষণ করা হয়। মিরাকুলিনের মতো কুরকুলিন স্বাদবর্ধক বৈশিষ্ট্যসম্পন্ন। তবে, কুরকুলিনের নিজের স্বাদও মিষ্টি, যা মিরাকুলিনে দেখা যায় না। কুরকুলিন গ্রহণের পর পানি ও টকজাতীয় মিশ্রণের স্বাদ মিষ্টি মনে হয়। কুরকুলিগো ল্যাটিফোলিয়া উদ্ভিদটি মালয়েশিয়ায় স্থানীয়ভাবে লেমবাহ () বা লুমবাহ () নামে পরিচিত। ইংরেজিতে একে উইভিল ওয়ার্ট ( বলা হয়।   প্রজাতিসমূহ  প্ল্যান্টস অব দ্য ওয়ার্ল্ড অনলাইনে কুরকুলিগো গণের নিম্নলিখিত প্রজাতির তালিকা দেওয়া হয়েছে: includes:  Curculigo annamitica Gagnep. – ভিয়েতনাম  Curculigo breviscapa S.C.Chen – চীন (গুয়াংশি, গুয়াংজং)  Curculigo capitulata   Curculigo conoc Gagnep. – ভিয়েতনাম  Curculigo crassifolia   Curculigo disticha Gagnep. – ভিয়েতনাম  Curculigo ensifolia R.Br. – অস্ট্রেলিয়া  Curculigo erecta Lauterb. – ফিলিপাইন, সুমাত্রা, নিউ গিনি, সলোমন দ্বীপপুঞ্জ  Curculigo fabrei   Curculigo fakimensis   Curculigo gracilis   Curculigo janarthanamii R.D. Gore & S.P.Gaikwad – ভারত  Curculigo latifolia   Curculigo maharashtrensis M.R.Almeida & S.Yadav – মহারাষ্ট্র  Curculigo maheensis   Curculigo oligantha   Curculigo orchioides Gaertn. – চীন, জাপান, ভারতীয় উপমহাদেশ, পাপুয়াশিয়া, মাইক্রোনেশিয়া  Curculigo pilosa (Schumach. & Thonn.) Engl. – ক্রান্তীয় আফ্রিকা, মাদাগাস্কার  Curculigo prainiana   Curculigo racemosa Ridl. – বোর্নিও  Curculigo rhizophylla   Curculigo sabui S.P. Gaikwad & Gore  – ভারতএসপি গায়কোয়াড ও গোর (২০১৯) নর্ডিক জার্নাল অব বোটানি ৩৭(৭)-e02340: ২।  Curculigo savantwadiensis M.R.Almeida & S.Yadav – মহারাষ্ট্র  Curculigo scorzonerifolia (Lam.) Baker – দক্ষিণ মেক্সিকো, মধ্য আমেরিকা, ওয়েস্ট ইন্ডিজ, দক্ষিণ আমেরিকার উত্তরাংশ  Curculigo seychellensis Bojer ex Baker – সেশেলস  Curculigo sinensis S.C.Chen – চীন (ইউনান)  Curculigo tonkinensis Gagnep. – ভিয়েতনাম  Curculigo trichocarpa    তথ্যসূত্র    বহিঃসংযোগ         বিষয়শ্রেণী:অ্যাসপারাগালিস বর্গের গণ বিষয়শ্রেণী:সর্বক্রান্তীয় উদ্ভিদ বিষয়শ্রেণী:জোসেফ গার্টনার কর্তৃক নামকরণকৃত ট্যাক্সা
স্টেট রুট ২৯৩ (এসআর ২৯৩) যুক্তরাষ্ট্রের ওহিওতে অবস্থিত একটি রাজ্য মহাসড়ক। উত্তর-দক্ষিণ মুখী রাস্তাটি ৬.২৭৭ মাইল (১০.১০২ কি.মি.) লম্বা। দক্ষিণ প্রান্তবিন্দুটির শুরু হয় এসআর ৫৩ থেকে, যা ক্রিবি গ্রামের দক্ষিণ অংশ থেকে ০.৫ মাইল দুরে অবস্থিত এবং রাস্তাটির উত্তর প্রান্তবিন্দু শেষ হয় স্যান্ডুস্কি এবং চেজ স্ট্রিটের সংযোগস্থল ওয়ার্থন এ। রাস্তাটি ১৯৩২ সালে তৈরী করা এবং একে দক্ষিণ দিকে ১৯৯৭ সালে বর্ধিত করা হয়।   রাস্তার বিবরণ   পুরো রাস্তাটি ওয়েনডট কাউন্টির পশ্চিমপ্রান্তে অবস্থিত। এসআর ২৯৩ এর দক্ষিণ প্রান্তবিন্দুর শুরু হয় এসআর ৫৩ থেকে, যা ক্রিবি গ্রামের দক্ষিণাংশ থেকে ০.৫ মাইল দুরে অবস্থিত। তারপর রাস্তাটি ক্রিবি গ্রামের মধ্য দিয়ে সিএসএক্স রেললাইন অতিক্রম করে উত্তর দিকে চলতে থাকে। রাস্তাটি একসময় ক্রিবি পেরিয়ে এসে ইউএস ৩০ অতিক্রম করে। মাত্র ০.৫ মাইল পর রাস্তাটি পশ্চিমে মোড় নিয়ে লিংকন হাইওয়ের দিকে চলতে থাকে। তার এক মাইল পর রাস্তাটি লিংকন হাইওয়ে থেকে উত্তরে মোড় নিয়ে ওয়ার্থনের দিকে যাত্রা করে। এসআর-২৯৩ পটেটো রানের কাছে একটি সেতু অতিক্রম করে ওয়ার্থনের শহরতলী বরাবর পশ্চিমে বাঁক নিয়ে চলতে শুরু করে। অবশেষে রাস্তাটি স্যান্ডুস্কি এবং চেজ স্ট্রিটের সংযোগ স্থল ওয়ার্থনে শেষ হয়। পুরো রাস্তা্িটই বলতে গেলে কৃষিজমির পাশ দিয়ে ছিল।   রাস্তাটি দিয়ে দৈনিক গড়ে সর্বনিম্ন ২০০ এবং সর্বোচ্চ ৬৮০ টি যানবাহন চলাচল করে।}}   ইতিহাস  ১৯৩২ সালে, এসআর ২৯৩ তৈরী করা হয়। রাস্তাটি মুলত উত্তর দিকের অঞ্চল গুলোর অভিমুখে ছিল।  যা কিনা একসময় ইউএস ৩০ এর অংশ ছিল, পরে ইউএস ৩০ এর। পরবর্তিতে ১৯৯৭ সালে রাস্তাটিকে পূর্বেিদকে দুই মাইল বাড়িয়ে লিংকন হাইওয়ে পর্যন্ত বাড়ানো হয়। যা এসআর ৬৯৯ কে প্রতিস্থাপিত করে।  যদিও এর প্রায় দশ বছর পর ইউএস-৩০ কে লিংকন হাইওয়ের সাথে সাথে যুক্ত করা হয়।    মূখ্য অংশবিশেষ    তথ্যসূত্র   বিষয়শ্রেণী:ওহিওর রাজ্য সমাসড়ক বিষয়শ্রেণী:ওহাইও অঙ্গরাজ্যের মহাসড়ক
কামিল আল-হুসাইনি (, বা কামেল আল-হুসাইনি) (২৩ ফেব্রুয়ারি ১৮৮২ - ৩১ মার্চ ১৯২১) ছিলেন একজন সুন্নি মুসলিম ধর্মীয় নেতা এবং জেরুসালেমের গ্র্যান্ড মুফতি। তিনি ১৯০৮ সাল থেকে তার মৃত্যু পর্যন্ত এই পদে ছিলেন।  কামিল আল হুসাইনি জেরুসালেমের প্রথম গ্র্যান্ড মুফতি মুহাম্মদ তাহির আল-হুসাইনির পুত্র। ১৯০৮ সালে তার পিতার মৃত্যুর পর তিনি তার উত্তরসুরি হন। রাজনৈতিক দিক থেকে তিনি তার পিতার চেয়ে ভিন্নপন্থি ছিলেন। ফিলিস্তিনে ব্রিটিশ মেন্ডেটের সময় তিনি ইহুদি ও ব্রিটিশ কর্তৃপক্ষের সাথে সমঝোতার পক্ষে ছিলেন। ব্রিটিশরা তাকে আপিল আদালতের চেয়ারম্যান এবং পরবর্তীতে উচ্চতর ওয়াকফ কমিটির নেতা নিয়োগ দেয়।  তার মৃত্যুর পর তার ভাই মুহাম্মদ আমিন আল-হুসাইনি তার উত্তরসুরি হন।  তথ্যসূত্র  Zvi Elpeleg (1992, David Harvey, trans.). The Grand Mufti : Haj Amin al-Hussaini, Founder of the Palestinian National Movement (London: Frank Cass)   বহিঃসংযোগ Palestinian Personalities: Al-Husseini, Kamel  বিষয়শ্রেণী:১৯২১-এ মৃত্যু বিষয়শ্রেণী:জেরুসালেমের প্রধান মুফতি বিষয়শ্রেণী:ফিলিস্তিনি বিচারক বিষয়শ্রেণী:১৮৮২-এ জন্ম বিষয়শ্রেণী:শরিয়া বিচারক বিষয়শ্রেণী:আল-হুসাইনি পরিবার বিষয়শ্রেণী:২০শ শতাব্দীর আরব ব্যক্তি বিষয়শ্রেণী:ফিলিস্তিনি সুন্নি মুসলিম
বীরত্ব  হলো ২০২২ সালের বাংলাদেশি থ্রিলার নাট্য চলচ্চিত্র। পিং-পং এন্টারটেইনমেন্টের ব্যানারে পরিচালনা করছেন সাইদুল ইসলাম রানা। প্রধান চরিত্রে অভিনয় করেছেন মামনুন হাসান ইমন, নিপুণ আক্তার, সালওয়া এবং ইন্তেখাব দিনার। এটি রানার পরিচালনায় আত্মপ্রকাশ এবং অভিনেত্রী নিশাত নাওয়ার সালওয়ার প্রথম পূর্ণদৈর্ঘ্য চলচ্চিত্র।  পটভূমি  এক যৌনকর্মীর জীবনের নানা ঘাত-প্রতিঘাত, মানব পাচার, মাদক পাচার ও সমাজের অপরাজনীতির কাহিনি নিয়ে তৈরী হয়েছে।   অভিনয়শিল্পী    ডঃ রাজু চরিত্রে ইমন  দিনাত চরিত্রে নিশাত নাওয়ার সালওয়া  লুৎফা চরিত্রে নিপুন   পুস্পা চরিত্রে মুন্তাহা আমেলিয়া  ইন্তেখাব দিনার চরিত্রে মুসা চৌধুরী  মাসুম চরিত্রে আহসান হাবিব নাসিম    মনিরুজ্জামানের চরিত্রে জয়ন্ত চট্টোপাধ্যায়  এমপি হিসেবে কোচি খান্দোকার   মেয়র পদে মাহামুদুল ইসলাম মিঠু  আইনজীবী হিসেবে মনিরা মিঠু  আইনজীবী হিসেবে আরমান পারভেজ মুরাদ  রাজুর মায়ের চরিত্রে শিল্পী সরকার অপু  দিনাত-এর বাবার চরিত্রে হান্না শেলি  দিনতের মায়ের চরিত্রে সাবিহা জামান  জর্জ চরিত্রে পীরজাদা শহীদুল হারুন  মিঃ পাশা চরিত্রে রঞ্জন দত্ত   পুলিশ অফিসার আমানের চরিত্রে শামীম ভিস্তি  ডিকন নূর দুবাই ভিত্তিক ব্যবসায়ী হিসেবে  ছোটন চরিত্রে তানভীর রিজভী  পারুল চরিত্রে জেসমিন আক্তার  কুসুম চরিত্রে রুমানা স্বর্ণা  নার্সের চরিত্রে রিমু রোজা খন্দোকার  পুলিশ অফিসার হিসেবে রওনক হাসান  "বিজিয়ে দে" গানে বিশেষ উপস্থিতি, মিষ্টি জান্নাত নিজেই।   মুক্তি  ২০২২ সালে ১৬ সেপ্টেম্বর বাংলাদেশে প্রেক্ষাগৃহে  চলচ্চিত্রটি  মুক্তি পেয়েছে।   সমালোচকদের অভ্যর্থনা  দ্য ডেইলি স্টারের জাহিদ আকবর লিখেছেন "আবারও বাংলা চলচ্চিত্রের অবস্থানে উন্নতি"।   দৈনিক কালের কণ্ঠ লিখেছে "দর্শকদের মতে, ইমন একটি অনন্য ভূমিকা পালন করেছেন বলে জানা গেছে"।    তথ্যসূত্র    বহিঃসংযোগ      বিষয়শ্রেণী:২০২২-এর চলচ্চিত্র বিষয়শ্রেণী:বাংলা ভাষার থ্রিলার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
Chemical compound  জিরকোনাইল ক্লোরাইড হলো একটি অজৈব যৌগ যার সংকেত [Zr4(OH)8(H2O)16]Cl8(H2O)12, আরও সাধারণভাবে ZrOCl2·8H2O লেখা হয় এবং জিরকোনিল ক্লোরাইডকে অক্টাহাইড্রেট হিসাবে উল্লেখ করা হয়। এটি একটি সাদা কঠিন এবং জিরকোনিয়ামের সবচেয়ে সাধারণ পানিতে দ্রবণীয় ডেরিভেটিভ।  উৎপাদন এবং গঠন  সংযোগ=//upload.wikimedia.org/wikipedia/commons/thumb/5/53/Zr8O8core(KAVRUX).png/220px-Zr8O8core(KAVRUX).png|বাম|থাম্ব| জিরকোনাইল অ্যাসিটেট (Zr6O8)  এবং জিরকোনাইল ক্লোরাইড কোরের গঠন। জিরকোনিয়াম টেট্রাক্লোরাইডের আর্দ্র-বিশ্লেষণ বা হাইড্রোক্লোরিক অ্যাসিড দিয়ে জিরকোনিয়াম অক্সাইডের বিক্রিয়ার মাধ্যমে লবণ উৎপাদিত হয়।Ralph Nielsen "Zirconium and Zirconium Compounds" in Ullmann's Encyclopedia of Industrial Chemistry, 2005, Wiley-VCH, Weinheim.  এটির ক্যাটায়ন ([Zr4(OH)8] 8+) সমন্বিত একটি টেট্রামেরিক কাঠামো গ্রহণ করে। চার জোড়া হাইড্রোক্সাইড ব্রিজিং লিগ্যান্ড চারটি Zr 4+ কেন্দ্রকে সংযুক্ত করে। ক্লোরাইড অ্যানয়নগুলি লিগ্যান্ড নয়, Zr (IV) এর উচ্চ অক্সোফিলিসিটির সাথে সামঞ্জস্যপূর্ণ। লবণ টেট্রাগোনাল স্ফটিকের মতো স্ফটিক গঠন করে।T. W. Mak "Refinement of the crystal structure of zirconyl chloride octahydrate" Canadian Journal of Chemistry, 46, 3491 (1968)    আরও দেখুন    জিরকোনিল অ্যাসিটেট   তথ্যসূত্র    বহিঃসংযোগ    MSDS ডেটা   MSDS ডেটা সিগমা-অলড্রিচ  বিষয়শ্রেণী:ধাতব হ্যালাইড বিষয়শ্রেণী:ক্লোরাইড বিষয়শ্রেণী:জিরকোনিয়াম যৌগ বিষয়শ্রেণী:অক্সিক্লোরাইড
{{Taxobox | name = বাঁকি তিলাইয়া<small>Elbowed Pierrot	 | image = Close wing position of Caleta elna Hewitson, 1876 – Elbowed Pierrot.jpg | image_width = 240px | image_caption = | regnum = Animalia | phylum = Arthropoda | classis = Insecta | ordo = Lepidoptera | familia = Lycaenidae | genus = Pycnophallium | species = 'P. elna| binomial = Pycnophallium elna| binomial_authority = (Hewitson 1876) | synonyms = Castalius elna Frühstorfer.Evans, W.H. (1932) The Identification of Indian Butterflies. (2nd Ed), Bombay Natural History Society, Mumbai, India  Caleta elnaMarrku Savela's Website on Lepidoptera Page on Caleta genus. }} ইন্ডিয়ান কিউপিড (বৈজ্ঞানিক নাম: Pycnophallium elna (Hewitson)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিয়োম্যাটিনি' উপগোত্রের সদস্য।  আকার  বাঁকি তিলাইয়া এর প্রসারিত অবস্থায় ডানার আকার ৩০-৩৪ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত বাঁকি তিলাইয়া এর উপপ্রজাতি হল-   Caleta elna noliteia'' Fruhstorfer, 1918 – Indo-Chinese Elbowed Pierrot  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিপৃষ্ঠর  মূল রঙ কালচে অথবা ঘন কালচে খয়েরী। সামনের এবং পিছনের উভয় ডানার মধ্যবর্তী অংশ জড়ে একটি  চওড়া তীর্যক সাদা বন্ধনী বিদ্যমান, যা পিছনের ডানায় অধিকতর চওড়া। সামনের ডানায় এই শ্বেত বন্ধনী কোস্টা অভিমুখে বিস্তার লাভ করেছে (পুরুষের তুলনায় স্ত্রীদের অধিক বিস্তৃত)। অধিকাংশ নমুনায় দেখা গেছে  যে স্ত্রী এবং পুরুষ উভয় ক্ষেত্রেই এই শ্বেত বন্ধনী সামনের ডানার উপরের দিকে ৩নং শিরার উপর বাইরের দিকে সামান্য বিস্তার লাভ করেছে।  ডানার নিম্নপৃষ্ঠর সাদা এবং আশেপাশে কালো অথবা কালচে খয়েরী দাগ-ছোপ যুক্ত। একটি বেশ চওড়া কালচে অথবা কালচে খয়েরী বন্ধনী (পিওরেটের যে ক্কোনো প্রজাতিতে প্রাপ্ত বন্ধনী অপেক্ষা অধিক চওড়া), পিছনের ডানার বেস্‌ থেকে শুরু হয়ে তীর্যকভাবে সামনের ডানার কোস্টাল প্রান্তরেখা বরাবর ডিসকোসেলুলার অংশের উপশিরাগুলি পর্যন্ত বিস্তৃত হয়ে কোস্টাল প্রান্তরেখার দিকে সমকৌনিক অবস্থানে বেঁকে গেছে। বন্ধনীটির এই সমকৌনিক অবস্থানের সামান্য উপরে কোস্টাল প্রান্তরেখা ছুঁয়ে একটি বড় কালো অথবা কালচে খয়েরী ছোপ সুস্পষ্টভাবে বিদ্যমান।  সামনের ডানার অয়াপেক্স এ সাদা বিন্দু যুক্ত টার্মিনাল দাগ ছোপগুলি সংকীর্ন এবং কম-বেশি অস্পষ্ট। সাব-টার্মিনাল সাদা লম্বাটে দাগের সারি কম=বেশি অস্পষ্ট অথবা আবছা ভাবে প্রতীয়মান। পিছনের ডানার শীর্ষভাগ থেকে প্রায় ডরসাম অবধি পোষ্ট-ডিসকাল এবং টার্মিনাল অংশ জুড়ে বিস্তৃত ইষদ খয়েরী ছোপ এর সারি এবং কম-বেশি আবছা হয়। পিছনের ডানার সাবটার্মিনাল সাদা লম্বাটে চারকোনা সাদা দাগের সারিও খানিকটা অস্পষ্ট।  বাঁকি তিলাইয়া প্রজাতির শুংগ, মাথা, থোরাক্স এবং উদরদেশের উপরিপৃষ্ঠ কালো। শুংগের নিম্নভাগে সাদা ডোরা, বক্ষ এবং উদরদেশের নিম্নভাগে অনুদৈর্ঘিক ভাবে মধ্যবর্তী সাদা রেখা এবং উদরদেশের পাশগুলি সাদা ডোরাযুক্ত।  আচরণ  পুরুষ বাঁকি তিলাইয়াদের ভিজে মাটিতে বসে জলপান করতে দেখা যায়। এছাড়া এরা প্রায়শই পশু-পাখীর মল-মুত্র, পচা পশুর দেহবশেষ থেকেও খাদ্য আহরণ করে।পাহাড়ের পাদদেশের জঙ্গল এবং ঝর্নার ধার পছন্দ করে। এদের উড়ান দূর্বল প্রকৃতির।   চিত্রশালা    তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:অরুণাচল প্রদেশে প্রাপ্ত লাইসিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:১৮৭৬-এ বর্ণিত প্রজাপতি
ইতালিতে আরব (, ) হলেন আরব বংশোদ্ভূত ইতালির বাসিন্দা। ইতালীয় জাতীয় পরিসংখ্যান ইনস্টিটিউট এর তথ্য অনুযায়ী, ইতালিতে বসবাসকারী বেশিরভাগ আরব অ-ইতালীয় নাগরিক উত্তর আফ্রিকা থেকে এসেছেন। তাদের মধ্যে উল্লেখযোগ্য হলো মরক্কো, মিশর, তিউনিসিয়া এবং আলজেরিয়া। অন্যান্য উল্লেখযোগ্য উৎস দেশগুলোর মধ্যে রয়েছে সোমালিয়া, সিরিয়া, ইরাক, লেবানন, লিবিয়া, সুদান, জর্ডান এবং ফিলিস্তিন।  মিশ্র বিবাহ এবং প্রাকৃতিকীকরণ এর ফলে, ইতালির অনেক আরব ইতালীয় জাতীয়তা লাভ করেছেন। ২০০৮ থেকে ২০২০ সালের মধ্যে, আরবি-ভাষী দেশগুলো থেকে প্রায় ৩ লক্ষ ৪০ হাজার মানুষ ইতালীয় নাগরিকত্ব অর্জন করেছেন। যেহেতু ইতালি জাতিসত্তার ভিত্তিতে ডেটা সংগ্রহ করে না, তাই আরব বংশোদ্ভূত ইতালীয়দের প্রকৃত সংখ্যা জানা সম্ভব নয়।   ইতিহাস  নবম খ্রিস্টাব্দে, আরবদের ব্যাপক বসতি সিসিলি দ্বীপে স্থাপিত হয়েছিল এবং ইসলামিক শাসনের অধীনে সিসিলি আমিরাত গঠিত হয়েছিল। এই সময়কালে, মূল ভূখণ্ড ইতালিতে আক্রমণের বেশ কয়েকটি প্রচেষ্টা হয়েছিল, যার মধ্যে বারি আমিরাত সবচেয়ে উল্লেখযোগ্য উদাহরণগুলির মধ্যে একটি। আরবদের সিসিলি দ্বীপ এবং পার্শ্ববর্তী অঞ্চলের জিনগত গঠনে উল্লেখযোগ্য প্রভাব রয়েছে।  জনসংখ্যা +২০২১ সালের আদমশুমারি অনুসারে ইতালিতে আরব দেশ থেকে আসা বিদেশী নাগরিকবংশপরিচয়জনসংখ্যাইতালির জনসংখ্যার %মরক্কী৪২৮,৯৪৭০.৭২৪%মিশরীয়১৩৯,৫৬৯০.২৩৬%তিউনিসীয়৯৭,৪০৭০.১৬৪%আলজেরীয়১৮,৫৩৮০.০৩১%সোমালি৭,৬২৯০.০১৪%সিরীয়৬,৬৩৩০.০১১%ইরাকী৬,০৩৫০.০০৯%লেবাননী৪,৩৭৪০.০০৭%লিবীয়২,৭৪১০.০০৫%সুদানী২,৩৮২০.০০৪%জর্ডানী১,৬১৬০.০০৩%ফিলিস্তিনী১,০৭৮০.০০২%মৌরিতানীয়৭৭৯০.০০১%সৌদি৭৩৪<০.০০১%বাহরাইনী৪১৩<০.০০১%ইয়েমেনী৩০৮<০.০০১%কাতারি১০১<০.০০১%কুয়েতি১০১<০.০০১%আমিরাতি৬৭<০.০০১%ওমানী৪৮<০.০০১%জিবুতি২৬<০.০০১%কমোরোস১৯<০.০০১%মোট৭,১৯,৫৪৫১.২ ১৫% +আরব দেশ থেকে আগত ব্যক্তি যারা ২০০৮ থেকে ২০২০ সালের মধ্যে ইতালির নাগরিকত্ব লাভ করেছেন (উৎপত্তি দেশ অনুসারে)পূর্ববর্তী নাগরিকত্বজনসংখ্যাইতালির জনসংখ্যার %মরক্কী২৪৯,১৪৭০.৪২১%তিউনিসীয়৩৯,৬১৬০.০৬৭%মিশরীয়২৭,৫১০০.০৪৬%আলজেরীয়১১,৮৬৫০.০২০%লেবাননী২,৪৪৪০.০০৪%সোমালি১,৯৯৯০.০০৩%সিরীয়১,৯৯৩০.০০৩%জর্ডানী১,৫৬৯০.০০৩%ইরাকী৮২৭০.০০১%সুদানী৬৫৮০.০০১%ফিলিস্তিনী৪৮৫<০.০০১%মৌরিতানীয়৩৫২<০.০০১%লিবীয়৩০৭<০.০০১%ইয়েমেনী৬৬<০.০০১%কুয়েতি৩১<০.০০১%সৌদি১৩<০.০০১%বাহরাইনী৭<০.০০১%জিবুতি৬<০.০০১%কাতারি৪<০.০০১%আমিরাতি৪<০.০০১%কমোরোস৩<০.০০১%ওমানী১<০.০০১%মোট৩৩৮,৯০৭০.৫৭২%    +আরব দেশ থেকে আগত বিদেশী-বংশোদ্ভূত ব্যক্তি (২০২১ সালের আদমশুমারি অনুসারে)জন্মস্থানজনসংখ্যাইতালির জনসংখ্যার %মরক্কো৪৫৭,০০২০.৭৭১%মিশর১৩৭,৩৩৫০.২৩২%তিউনিসিয়া১০৮,৮৩১০.১৮৪%লিবিয়া৩২,২৫৭০.০৫৪%আলজেরিয়া২১,৪০৪০.০৩৬%সোমালিয়া১০,৮৮০০.০১৮%সিরিয়া৮,২২৭০.০১৪%লেবানন৮,০৫২০.০১৪%ইরাক৬,৮৭২০.০১২%সুদান৩,০০৭০.০০৫%জর্ডান২,৯৬৯০.০০৫%সৌদি আরব১,৩৭৩০.০০২%সংযুক্ত আরব আমিরাত৮৬০০.০০১%মৌরিতানিয়া৮১৮০.০০১%কুয়েত৭১০০.০০১%ইয়েমেন৩৯৭<০.০০১%কাতার২৫০<০.০০১%বাহরাইন১০০<০.০০১%ফিলিস্তিন৮৩<০.০০১%ওমান৮১<০.০০১%জিবুতি৭০<০.০০১%কমোরোস১৭<০.০০১%মোট৮০১,৫৯৫১.৩৫৩%     উল্লেখযোগ্য ব্যক্তি   আরও দেখুন   আরব প্রবাস  ইউরোপে আরব  দক্ষিণ ইতালিতে ইসলামের ইতিহাস  সিসিলির মুসলিম বিজয়  সারাসিনেস্কো  তথ্যসূত্র    বিষয়শ্রেণী:ইতালিতে আফ্রিকান প্রবাস বিষয়শ্রেণী:ইতালিতে এশীয় প্রবাস বিষয়শ্রেণী:ইতালির জাতিগোষ্ঠী বিষয়শ্রেণী:ইতালিতে ইসলাম বিষয়শ্রেণী:ইউরোপের মুসলিম সম্প্রদায়
রাজশাহী সাধারণ গ্রন্থাগার বাংলাদেশের অন্যতম প্রাচীন গ্রন্থাগার। এই গ্রন্থাগারের আদি নাম ছিলো রাজশাহী সাধারণ পুস্তকালয়। ১৯৭৫ সালের গঠনতন্ত্র সংশোধনীর মাধ্যমে নামকরণ হয় রাজশাহী সাধারণ গ্রন্থাগার। ২০১৮ সালে গ্রন্থাগারের আদি ভবন ভেঙে ফেলে জীর্ণসংস্কারের কাজ চলছে। ২০১৯-এ নবীকরণ সমাপ্ত হবার কথা থাকলেও ২০২১-এও তা সমাপ্ত হয় নি।  ইতিহাস দিঘাপাতিয়ার জমিদার রাজা প্রমদা নাথ রায়ের দানকৃত জমিতে কাশিমপুরের জমিদার রায় বাহাদুর কেদার নাথ প্রসন্ন লাহিড়ী কর্তৃক স্থাপিত বর্তমান ভবনে গ্রন্থাগারটি ১৮৮৪ সালে আনুষ্ঠানেকভাবে যাত্রা শুরু করলেও প্রকৃত সূচনাকাল আরো আগের। রাজশাহী নগরীর মিয়াপাড়ায় অবস্থিত বলে এটিকে ‘মিয়াপাড়া সাধারণ গ্রন্থাগার’ বলেই চেনে অনেকে। প্রতিষ্ঠাতা ছিলেন রানী ভবানীর বংশধর রাজা আনন্দনাথ।  ১৮৮৪ সালে প্রতিষ্ঠা হয় এ গ্রন্থাগার। তবে এর আগে ১৮৭৬ সালে প্রকাশিত উইলিয়াম উইলসন হান্টার প্রণীত স্ট্যাটিস্টিক্যাল এ্যাকাউন্ট বইতে এই লাইব্রেরির কথা বলা হয়েছে। ১৮৮৪ সালে ভবন এবং জমি পাওয়ার পর এই লাইব্রেরিটি পূর্ণাঙ্গ রূপ পায়। হান্টারের দেয়া তথ্য মতে ১৮৭১-৭২ সালে এই লাইব্রেরিতে বই ছিল মাত্র ৩ হাজার ২৪৭টি এবং সাময়িকী ছিল ছয়টি। এ সময় পাঠক ছিল নয়জন। এর মধ্যে ছয়জন ছিল ইংরেজ। রাজা আনন্দ রায়ের পরে তাঁর ছেলে রাজা চন্দ্র রায় বছরে ২০ পাউন্ড বা ২০০ টাকা অনুদান দিতেন। thumb|রাজশাহী সাধারণ গ্রন্থাগার এর প্রধান ফটক এর মধ্যে পুরাতন বাস স্ট্যান্ডের কাশিমপুর হাউসে এক সময় ছিল এই গ্রন্থাগার। দিঘাপতিয়ার রাজা প্রমদা নাথ রায়ের দান করা বর্তমান ভবনে মিয়াপাড়ায় গ্রন্থাগারটি স্থানান্তিরত হয়। তার চার ছেলে রাজা প্রমদনাথ রায়, কুমার বসন্ত কুমার রায়, কুমার শরৎ কুমার রায়, কুমার হেমন্ত কুমার রায় এবং মেয়ে রাজকুমারী ইন্দুপ্রভা রায় রাজশাহীর অন্য প্রতিষ্ঠানের মতো এই লাইব্রেরিতেও বিভিন্নভাবে সহায়তা দিতেন। থাম্ব|পুনর্নির্মাণ কাজ স্থবির থাকা অবস্থায় রাজশাহী সাধারণ গ্রন্থাগার (নভেম্বর ২০২১) আগে জেলা প্রশাসন, রাজশাহী এ্যাসোসিয়েশন এবং জাতীয় গ্রন্থকেন্দ্র থেকে নিয়মিত   অনুদান পাওয়া যেত। এখন শুধু জাতীয় গ্রন্থকেন্দ্র থেকে বছরে অনুদান পাওয়া যায় ৬০ হাজার টাকা। এর মধ্যে বই হিসেবে দেয়া হয় ৩০ হাজার টাকা এবং নগদ অনুদান পাওয়া যায় ৩০ হাজার টাকা।  সংগ্রহ এখানকার শতকরা ৫০ ভাগ বই দুষ্প্রাপ্য ও দুর্লভ। গ্রন্থাগারের বয়স ১৫০ বছর হলেও এখানে ২০০ বছরের পুরনো বইও আছে। স্কটল্যান্ড হতে প্রকাশিত সেক্মপিওর গ্রন্থাবলী ১ম সংস্করণ, অ্যানুয়াল রেজিষ্টার, মাইকেল মধূসূদন দত্তের একেই বলে সভ্যতা ১ম সংস্করণ. বুড়ো শালিকের ঘাড়ে রো ১ম সংস্করণ, ব্রিটিশ আমলের পত্রিকা ভারতবর্ষ, শনিবারের চিঠি, বসুমতি, রিভিউ প্রভৃতি দুস্পাপ্য গ্রন্থ ও পত্রিকা থাকার কারণে বহু গবেষকের আগমন ঘটে এখানে।  পরিচালনা এই গ্রন্থাগার পরিচালনা করে একটি কার্যনির্বাহী পরিষদ। বর্তমানে এখানে আছে ৯ সদস্য বিশিষ্ঠ এডহক কমিটি। জেলা প্রশাসক পদাধিকার বলে এই কমিটির সভাপতি।  অতিরিক্ত জেলা প্রশাসক (শিক্ষা) সাধারণ সম্পাদকের দায়িত্ব পালন করছেন। অন্য ৭ জন সদস্য জেলা প্রশাসক মনোনীত।  আরও দেখুন  বাংলাদেশে গ্রন্থাগারের তালিকা  বিভাগীয় সরকারি গণগ্রন্থাগার, চট্টগ্রাম  কেন্দ্রীয় গণগ্রন্থাগার  চট্টগ্রাম বিশ্ববিদ্যালয় গ্রন্থাগার  তথ্যসূত্র  বিষয়শ্রেণী:রাজশাহীর ভবন ও স্থাপনা বিষয়শ্রেণী:১৮৮৪-এ ভারতে প্রতিষ্ঠিত বিষয়শ্রেণী:গ্রন্থাগার বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের গ্রন্থাগার
ডান|থাম্ব|300x300পিক্সেল|ভারসিনিকিয়ার যুদ্ধে খান ক্রমের নেতৃত্বে বুলগাররা বাইজেন্টাইনদের তাড়া করে। (813)  বুলগাররা (এছাড়াও বুলগার, বুলগারি, বলগার, বলঘর, বলগারি,  প্রোটো-বুলগেরিয়ান  ) ছিল তুর্কি অর্ধ-যাযাবর যোদ্ধা উপজাতি যারা পন্টিক-কাস্পিয়ান স্টেপ্পে এবং ভলগা অঞ্চলে ৭ম শতাব্দীতে বিকাশ লাভ করেছিল। তারা ভোলগা-উরাল অঞ্চলে যাযাবর অশ্বারোহী হিসাবে পরিচিতি পেয়েছিল কিন্তু কিছু গবেষক বলেছেন যে তাদের জাতিগত শিকড় মধ্য এশিয়ায় পাওয়া যেতে পারে।  ইউরেশীয় স্টেপ্প জুড়ে তাদের পশ্চিমমুখী অভিবাসনের সময় বুলগার উপজাতিরা ইরানী, ফিনিক এবং হুনিক উপজাতি সহ জাতিগত প্রক্রিয়ায় অন্যান্য উপজাতি গোষ্ঠী এবং সাংস্কৃতিক প্রভাবগুলিকে গ্রহণ করে।       মধ্য এশীয় তুর্কি জনগণ এবং বুলগারদের সাথে সম্পর্কিত নৃতাত্ত্বিক গোষ্ঠীর উপর আধুনিক জেনেটিক গবেষণায় পশ্চিম ইউরেশীয় জনগোষ্ঠীর সাথে একটি সম্পর্ককে নির্দেশ করে।   বুলগারদের ভাষা ছিল তুর্কি যা ছিল মূলত ওঘুরিক শাখার বুলগার ভাষা ।  তারা ইউরেশীয় স্টেপসের সামরিক উপাধি, সংগঠন এবং রীতিনীতি গ্রহণ করেছিল। সেইসাথে তারা পৌত্তলিক শামানবাদ এবং আকাশ দেবতা ট্যাংরাতে বিশ্বাস করত ।   বুলগাররা ৭ম শতাব্দীতে পন্টিক-ক্যাস্পিয়ান স্টেপে বসতি স্থাপন করে যা ওল্ড গ্রেট বুলগেরিয়ার রাজত্ব প্রতিষ্ঠা করে (৬৩০-৬৩৫) যেটি পরবর্তীতে ৬৬৮ খ্রিস্টাব্দে খাজার সাম্রাজ্যের কাছে পরাজিত হয়েছিল। ৬৭৯ খ্রিস্টাব্দে খান আসপারুখ সিথিয়া মাইনর জয় করে মোয়েশিয়ায় প্রবেশের পথ খুলে দেন এবং ডানিউব বুলগেরিয়া প্রতিষ্ঠা করেন যা ছিল প্রথম বুলগেরিয়ান সাম্রাজ্য এবং এখানে বুলগাররা রাজনৈতিক ও সামরিক ক্ষেত্রে অভিজাত শ্রেণিতে পরিণত হয়। তারা পরবর্তীকালে প্রতিষ্ঠিত বাইজেন্টাইন জনসংখ্যার সাথে একীভূত হয়।   সেইসাথে পূর্বে বসতি স্থাপন করা স্লাভিক উপজাতিদের সাথে এবং শেষ পর্যন্ত স্লাভিসাইজ করা হয়, আর এরাই হল আধুনিক বুলগেরিয়ানদের পূর্বপুরুষ।   অবশিষ্ট পন্টিক বুলগাররা ৭ম শতাব্দীতে ভলগা নদীতে চলে যায়, যেখানে তারা ভোলগা বুলগেরিয়া প্রতিষ্ঠা করে। তারা ১৩ শতকের মধ্যে তাদের পরিচয় ভালভাবে প্রতিষ্ঠা করে।  আধুনিক ভোলগা তাতার এবং চুভাশ লোকেরা দাবি করে যে তারা ভোলগা বুলগারদের বংশধর।    তথ্যসূত্র  বিষয়শ্রেণী:ইউরোপের তুর্কি জনগোষ্ঠী বিষয়শ্রেণী:ইউরালের ইতিহাস
তাতিয়ানা আলেক্সেয়েভিনা গোলিকভা (রাশিয়ান: Татьяна Алексеевна Голикова; জন্ম ৯ ফেব্রুয়ারি ১৯৬৬) একজন রাশিয়ান রাজনীতিবিদ এবং অর্থনীতিবিদ যিনি ২০১৮ সাল থেকে সামাজিক বিধান, শ্রম, স্বাস্থ্য ও পেনশন বিষয়ক রাশিয়ার উপ প্রধানমন্ত্রী হিসাবে দায়িত্ব পালন করছেন।  ২০০৭ থেকে ২০১২ সাল পর্যন্ত তিনি স্বাস্থ্য ও সামাজিক উন্নয়ন মন্ত্রী হিসেবে দায়িত্ব পালন করেন ২০১৩ থেকে ২০১৮ সাল পর্যন্ত রাশিয়ার অ্যাকাউন্ট চেম্বারের চেয়ারম্যান হসেবে।  তিনি ১৯৮৭ সালে বিশেষত শ্রম অর্থনীতিতে প্লেখানভ ইনস্টিটিউট অফ ন্যাশনাল ইকোনমি থেকে স্নাতক হন।  কর্মজীবন গোলিকোভা ১৯৯০ থেকে ১৯৯২ সাল পর্যন্ত অর্থ মন্ত্রণালয়ের রাজ্য বাজেট বিভাগের অর্থনীতিবিদ ছিলেন। তিনি ১৯৯২ থেকে ১৯৯৫ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের প্রধান অর্থনীতিবিদ পদে অধিষ্ঠিত হন এবং ১৯৯৫ থেকে ১৯৯৮ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের উপ প্রধান ছিলেন। ১৯৯৮-এর এপ্রিল থেকে আগস্ট পর্যন্ত তিনি অর্থ মন্ত্রণালয়ের রাষ্ট্রীয় বাজেট বিভাগের প্রধান ছিলেন, আগস্ট ১৯৯৮ থেকে জুলাই ১৯৯৯ পর্যন্ত বাজেট নীতি বিভাগের প্রধান হওয়ার আগ পর্যন্ত। তিনি জুলাই ১৯৯৯ থেকে ২০০২ পর্যন্ত ডেপুটি অর্থমন্ত্রী ছিলেন ২০০২ থেকে ২০০৪ সাল পর্যন্ত প্রথম ডেপুটি অর্থমন্ত্রী। ২০০৪ থেকে সেপ্টেম্বর ২০০৭ পর্যন্ত তিনি একজন ডেপুটি অর্থমন্ত্রী ছিলেন।  মন্ত্রী দিমিত্রি মেদভেদেভ অনুরোধে, সেপ্টেম্বর ২০০৭ সালে গোলিকোভা স্বাস্থ্য ও সামাজিক উন্নয়ন বিষয়ক মন্ত্রী নিযুক্ত হন। তিনি ফেডারেল এন্টিনারকোটিক্স সার্ভিসের অতিরিক্ত চেয়ারম্যানের দায়িত্বে ছিলেন।  ২০১২ সালে তিনি অফিস থেকে পদত্যাগ করেন।  ব্যক্তিগত জীবন গলিকোভা ভিক্টর খ্রিস্টেনকোকে বিয়ে করেছেন, যিনি পূর্বে শিল্প ও বাণিজ্য মন্ত্রী ছিলেন। ২০০৩ সালে তারা বিয়ে করেছিল। তিনি তার ডাক নাম "মিস বাজেট" অর্জন করেছেন। তিনি বিভিন্ন পুরস্কার পেয়েছেন। যেমন, দ্বিতীয় ডিগ্রিতে (২০০১) "মাতৃভূমির সেবা", দ্বিতীয় ডিগ্রিতে (২০০৪) "মাতৃভূমির সেবা", the অর্ডার অফ অনার (ফেব্রুয়ারি ২০০৬), এবং অর্ডার অফ ফ্রেন্ডশিপ (নভেম্বর ২০০৬)।   দুর্নীতির অভিযোগ  বেশিরভাগ রাশিয়ান মিডিয়ায় গলিকোভা দুর্নীতির অভিযোগে ব্যাপকভাবে অভিযুক্ত, প্রধানত ফার্মস্টান্ডার্ডের সাথে তার সম্পর্কের জন্য, যেটি ব্যাপকভাবে কৃত্তিম উপায়ে আর্বিডল মাদক উৎপাদনে জড়িত।এ ই অভিযোগের পর তাকে "ম্যাডাম আর্বিডল" ডাকনাম দেওয়া হয়।  তথ্যসূত্র    বহিঃসংযোগ    Russia Profile's Golikova Biography  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রাশিয়ার রাজনীতিবিদ বিষয়শ্রেণী:২১শ শতাব্দীর রুশ নারী রাজনীতিবিদ